Εμανιέλ Ισόζ-Ενγκοντέ

Ο Εμανιέλ Ισόζ-Ενγκοντέ (Franck Emmanuel Issoze-Ngondet,  2 Aπριλίου 1961-11 Ιουνίου 2020"Gabon : Emmanuel Issoze-Ngondet prend ses fonctions à l’ONU" , Gaboneco, 26 Αυγούστου 2008 (γαλλικά).) ήταν διπλωμάτης και πολιτικός από την Γκαμπόν,  ο οποίος υπηρέτησε ως πρωθυπουργός της χώρας του από τον Σεπτέμβριο του 2016 ως τις 12 Ιανουαρίου 2019.

Διπλωμάτης καριέρας, ο Ισόζ-Ενγκοντέ έγινε μόνιμος αντιπρόσωπος της Γκαμπόν στα Ηνωμένα Έθνη, υπηρετώντας από τον Αύγουστο του 2008 έως τον Ιανουάριο του 2009. Στη συνέχεια υπηρέτησε στην κυβέρνηση της Γκαμπόν ως υπουργός Ενέργειας από τον Ιανουάριο του 2009 έως τον Ιούνιο του 2009 και στη συνέχεια, για μικρό χρονικό διάστημα, ως υπουργός επί των Κοινοβουλευτικών Σχέσεων στα μέσα του 2009. Διορίστηκε ξανά ως μόνιμος αντιπρόσωπος στον ΟΗΕ τον Νοέμβριο του 2009. Τον Μάρτιο του 2010, ο Ισόζ-Ενγκοντέ ήταν πρόεδρος του Συμβουλίου Ασφαλείας των Ηνωμένων Εθνών.

Διορίστηκε ως υπουργός Εξωτερικών στις 28 Φεβρουαρίου 2012. Έπειτα από περισσότερα από τέσσερα χρόνια σε αυτό το αξίωμα, διορίστηκε πρωθυπουργός στις 28 Σεπτεμβρίου του 2016.

 Διπλωματική και πολιτική καριέρα 
Γεννήθηκε στην Μαμκοκού,"New Permanent Representative of Gabon presents credentials", United Nations press release, BIO/4013, 25 August 2008. και είναι μέλος της εθνοτικής ομάδας των Μπακοτά (Bakota). Ξεκίνησε να εργάζεται στο Υπουργείο Εξωτερικών και Συνεργασίας το 1988. Αρχικά ήταν Σύμβουλος του Υπουργείου, και μετά Διευθυντής Σπουδών (Chargé d'études) στο Τμήμα των Συνθηκών και των Διεθνών Συμβάσεων από το 1988 έως το 1990. Τοποθετήθηκε στη Γιαουντέ ως σύμβουλος πολιτιστικών θεμάτων στην πρεσβεία της Γκαμπόν στο Καμερούν, από το 1990 έως το 1991, και ήταν ο πρώτος σύμβουλος στην Πρεσβεία στο Ηνωμένο Βασίλειο από το 1991 έως το 1993. Στη συνέχεια ήταν ο πρώτος Σύμβουλος στην πρεσβεία του Καναδά από το 1993 έως το 1994 και στην πρεσβεία της Γερμανίας από το 1994 έως το 1997.  Από το 2000 έως το 2006 ήταν πρεσβευτής στη Νότια Κορέα. Στη διάρκεια της ίδιας περιόδου, ήταν επιπλέον διαπιστευμένος ως πρέσβης στην Ταϊλάνδη αρχικά από το 2003 και ως πρέσβης των Φιλιππίνων στις αρχές του 2004.

Τον Ιούνιο του 2006 τοποθετήθηκε ως πρεσβευτής στην Αντίς Αμπέμπα της Αιθιοπίας , καθώς και ως μόνιμος αντιπρόσωπος της Αφρικανικής Ένωσης, της Οικονομικής Επιτροπής των Ηνωμένων Εθνών για την Αφρική, και του Προγράμματος Περιβάλλοντος των Ηνωμένων Εθνών. Τον Αύγουστο του 2007 διορίστηκε ως πρεσβευτής στην Κένυα, ενώ συνέχισε να διαμένει στην Αντίς Αμπέμπα.

Το 2008 εστάλη στη Νέα Υόρκη ως Μόνιμος Αντιπρόσωπος στα Ηνωμένα Έθνη, παρουσιάζοντας τα διαπιστευτήριά του προς τον Γενικό Γραμματέα του ΟΗΕ Μπαν Κι-μουν στις 25 Αυγούστου. Η θητεία του στη Νέα Υόρκη κράτησε λίγο, καθώς στις 14 Ιανουαρίου 2009 διορίστηκε υπουργός Ενέργειας, Υδάτινων Πόρων και Νέων Ενεργειών."Gabon : Frank Emmanuel Issoze-Ngondet intègre la nouvelle équipe gouvernementale" , InfosPlus Gabon, 22 Ιανουαρίου 2009 . 

Μετά τον θάνατο του Προέδρου Ομάρ Μπονγκό , στις 8 Ιουνίου 2009, έγινε υπουργός Σχέσεων με το Κοινοβούλιο και τα Συνταγματικά Ιδρύματα, στις 19 Ιουνίου 2009."Gabon: Composition du nouveau Gouvernement de Jean Eyeghé Ndong, reconduit dans ses fonctions" , Gabonews, 20 Ιουνίου 2009 .  Ωστόσο, απολύθηκε από την κυβέρνηση, ένα μήνα αργότερα, στις 22 Ιουλίου 2009."Six ministres absents sur la liste de la nouvelle équipe gouvernementale", Gabonews, 22 Ιουλίου 2009 ..

Εν συνεχεία διορίστηκε υπουργός Εξωτερικών στις 28 Φεβρουαρίου 2012."Gabon: formation d'un nouveau gouvernement", Agence France-Presse, 28-2-2012 . Προήχθη σε υπουργό Προεδρίας επί των Εξωτερικών, Γαλλοφωνίας και Περιφερειακής Ενσωμάτωσης στις 11 Σεπτεβρίου 2015."Communique de presse - Nouveau gouvernement du 11 Septembre 2015", Gabonews, 11 Σεπτεμβρίου 2015 ."Remaniement ministériel : Entre changements et chamboulements !" , Gaboneco, 13 Σεπτεμβρίου 2015 . Έπειτα από την αμφιλεγόμενη επανεκλογή του Αλί Μπονγκό στις προεδρικές εκλογές του 2016, διορίστηκε στην πρωθυπουργία της χώρας από τον πρόεδρο Μπονγκό στις 28 Σεπτεμβρίου 2016."Gabon president Bongo names new prime minister", Reuters, 28-9-2016."Gabon : Emmanuel Issoze Ngodet nommé Premier ministre" , Agence Gabonaise de Presse, 28 Σεπτεμβρίου 2016 . Σε τελετή που έλαβε χώρα στις 29 Σεπτεμβρίου 2016, ανέλαβε καθήκοντα και διαδέχθηκε τον Ντανιέλ Ονά Οντό."Gabon : Emmanuel Issozé Ngondet prend officiellement ses fonctions" , Agence Gabonaise de Presse, 30 Σεπτεμβρίου 2016 .

Ο διορισμός της νέας κυβέρνησης έγινε στις 2 Οκτωβρίου 2016. Παρότι ο πρόεδρος Αλί Μπόνγκο είχε δηλώσει νωρίτερα ότι η νέα κυβέρνηση θα ήταν χωρίς αποκλεισμούς, η αντιπολίτευση ήταν σε μεγάλο βαθμό απούσα από τη σύνθεσή της. Ωστόσο, ο Μπρούνο Μπεν Μουμπαμπά, ο οποίος ήρθε 3ος στις εκλογές, διορίστηκε αναπληρωτής πρωθυπουργός.  Κανένα πρόσωπο προσκείμενο στον ηγέτη της αντιπολίτευσης Ζαν Πινγκ δεν συμπεριλήφθηκε στο 40μελές κυβερνητικό σχήμα."Gabon unveils 'inclusive' government after poll violence" , Agence France-Presse, 3 Οκτωβρίου 2016."Gabon : Liste complète du nouveau gouvernement, dit d’ouverture" , Agence Gabonaise de Presse, 3 Οκτωβρίου 2016 . 

Μετά την απόπειρα πραξικοπήματος στις αρχές του 2019, ο πρωθυπουργός αντικαταστάθηκε από τον Ζιλιέν Ενκογκέ Μπεκάλε.

 Προσωπική ζωή και άλλες δραστηριότητες 
Από το 2008 ήταν παντρεμένος με πέντε παιδιά. Συνέγραψε ένα μυθιστόρημα στα γαλλικά, με τίτλο, Ένας ασκητής στο Δικαστήριο (Un Ascète dans la cour), το οποίο εκδόθηκε από τις εκδόσεις L'Harmattan"Un ascète dans la cour", Rue des Livres (γαλλικά) στις 14 Φεβρουαρίου 2007. Ήταν διπλωμάτης καριέρας και μιλούσε αγγλικά εκτός από τα γαλλικά.

Απεβίωσε σε ηλικία 59 ετών στη Λιμπρεβίλ στις 11 Ιουνίου 2020.

 Παραπομπές 

Κατηγορία:Υπουργοί της Γκαμπόν
Κατηγορία:Πρωθυπουργοί της Γκαμπόν